संस्कारपूर्ण वातावरण का उठाएं लाभ : कैबिनेट मंत्री
सोनीपत | शहरीस्थानीय निकाय, महिला एवं बाल विकास मंत्री कविता जैन ने कहा है कि युवा वर्ग संस्कारपूर्ण वातावरण का लाभ उठाएं ताकि वह अपने जीवन में आने वाले संघर्षों का मजबूती से सामना कर सकें। समाज को आगे बढ़ाने में अपना योगदान दे सकें।
वे बीती शाम सेक्टर 15 स्थित पार्क में संगीतमय श्रीमद भागवतकथा ज्ञान यज्ञ के आध्यात्मिक आयोजन के शुभारंभ अवसर पर बोल रहीं थीं। उन्होंने कहा कि भागवत कथा का ज्ञान हमारे जीवन में संघर्षों से निपटने का अचूक माध्यम है। श्रद्धालु दैनिक परेशानियों से जूझने की बजाय उनका सरलता से समाधान करने में समर्थ बनते हैं। प्रतिस्पर्धात्मक दौर में युवा अपनी शिक्षा एवं रोजगार के संबंध में तनाव अधिक लेते हैं, यदि वह धर्म मार्ग पर चलेंगे तो धैर्य रखने की क्षमता हासिल कर लेंगे। इस दौरान बांदीकुई वाले पंडित नरेंद्र कृष्ण शास्त्री द्वारा श्रद्धालुओं को भागवत ज्ञान दिया गया।
hin_Deva hin_Deva hin_Deva